ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΗΝ ΥΠΟΒΟΛΗ ΚΑΙ ΕΛΕΓΧΟ ΤΩΝ ΚΑΤΑΣΤΑΣΕΩΝ ΠΡΟΣΩΠΙΚΗΣ ΚΑΙ ΕΠΑΓΓΕΛΜΑΤΙΚΗΣ ΠΕΡΙΟΥΣΙΑΣ ΤΟΥ ΠΡΟΕΔΡΟΥ, ΤΩΝ ΥΠΟΥΡΓΩΝ ΚΑΙ ΤΩΝ ΒΟΥΛΕΥΤΩΝ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ

|  |  |
| --- | --- |
| Προοίμιο. | ΕΠΕΙΔΗ, η διαφάνεια στη δηµόσια ζωή αποτελεί αναγκαίο συστατικό στοιχείο κάθε σύγχρονου δημοκρατικού κράτους, καθώς και ανάχωμα στην όποια προσπάθεια εκµετάλλευσης δηµοσίου αξιώµατος, θέσης ή ιδιότητας, το οποίο συμβάλλει στην πρόληψη και καταπολέµηση της διαφθοράς στη δηµόσια ζωή, |
|  |  |
|  | ΚΑΙ ΕΠΕΙΔΗ, ο περιορισµός του δικαιώµατος στην ιδιωτική ζωή κάθε προσώπου, το οποίο ευρίσκεται σε δηµόσια θέση ή διαχειρίζεται δηµόσιο χρήµα ή διαδραµατίζει ρόλο στη δηµόσια πολιτική και οικονοµική ζωή δικαιολογείται για αποχρώντες λόγους δηµοσίου συµφέροντος, αφού προάγει τη διαφάνεια στον πολιτικό και δηµόσιο βίο και εξυπηρετεί υπέρτερο δηµόσιο συµφέρον, |
|  |  |
|  | ΚΑΙ ΕΠΕΙΔΗ, ο περιορισµός του ως άνω δικαιώματος δεν εκφεύγει των ορίων της αναλογικότητας αναφορικά με δημόσια πρόσωπα τα οποία εκουσίως αναλαμβάνουν την άσκηση δημόσιου αξιώματος, συναινώντας τοιουτοτρόπως στην έκθεσή τους σε ένα ευρύτερο έλεγχο της ιδιωτικής τους ζωής, |
|  |  |
|  | ΚΑΙ ΕΠΕΙΔΗ, η επαυξηµένη έκθεση στη δηµοσιότητα των προσώπων που κατέχουν δηµόσια θέση, όπως και η άσκηση από µέρους τους τµήµατος δηµόσιας εξουσίας επιβάλει σαφώς και την επέκταση των ορίων της θεµιτής πληροφόρησης των πολιτών, |
|  |  |
|  | ΚΑΙ ΕΠΕΙΔΗ, ένας τέτοιος περιορισµός είναι σύµφωνος και συνάδει µε τη νοµολογία του Ευρωπαϊκού Δικαστηρίου των Δικαιωµάτων του Ανθρώπου (ΕΔΔΑ), σύµφωνα µε την οποία είναι δυνατή η παρέμβαση σε πτυχές της ιδιωτικής ζωής των δηµόσιων προσώπων, προκειµένου να επιτευχθεί ο σκοπός τηςενηµέρωσης του κοινούκαιτηςδιαφάνειας, |
|  |  |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί του Προέδρου, των Υπουργών και των Βουλευτών της Κυπριακής Δημοκρατίας (Υποβολή και Έλεγχος Καταστάσεων Προσωπικής και Επαγγελματικής Περιουσίας) Νόμος του 2024.
 |
|  |  |
| Ερμηνεία. | 2. Στον παρόντα Νόμο, εκτός εάν από το κείμενο προκύπτει διαφορετική έννοια- |
|  |  |
|  | «Αρχείο Ειδικής Επιτροπής» σημαίνει το τηρούμενο, σύμφωνα με τις διατάξεις του άρθρου 6, αρχείο (εφεξής «το Αρχείο»). |
|  |  |
|  | «βουλευτής» σημαίνει μέλος της Βουλής των Αντιπροσώπων και περιλαμβάνει και ευρωβουλευτή, εξαιρουμένων των περιπτώσεων που προβλέπονται στα άρθρα 13 και 16 του παρόντος Νόμου. |
|  |  |
| 125(Ι) του 201826(Ι) του 2022. | «δεδομένα προσωπικού χαρακτήρα» σημαίνει τα τηρούμενα δεδομένα τα οποία χαρακτηρίζονται ως τέτοια και τυγχάνουν προστασίας δυνάμει των διατάξεων του περί της Προστασίας Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου. |
|  |  |
|  | «εξαρτώμενο μέλος της οικογένειας» σημαίνει κάθε ανήλικο τέκνο του υπόχρεου προσώπου, καθώς και οποιοδήποτε άλλο πρόσωπο, του οποίου την οικονομική στήριξη, την επιμέλεια και τα έξοδα διαβίωσης αναλαμβάνει το υπόχρεο πρόσωποꞏ |
|  |  |
|  | «Ειδική Επιτροπή» σημαίνει την Ειδική Κοινοβουλευτική Επιτροπή η οποία συστήνεται δυνάμει των διατάξεων του άρθρου 5. |
|  |  |
| 70(Ι) του 2014107(Ι) του 201427(Ι) του 201682(Ι) του 2020116(Ι) του 202125(Ι) του 2022. | «Έφορος Φορολογίας» σημαίνει τον Έφορο Φορολογίας, ο οποίος διορίζεται δυνάμει των διατάξεων του περί Τμήματος Φορολογίας Νόμου και περιλαμβάνει κάθε εξουσιοδοτημένο υπό του ιδίου λειτουργόꞏ |
|  |  |
|  | «καθαρή περιουσία» σημαίνει το άθροισμα της κατάστασης ενεργητικού και παθητικού της περιουσίας του υπόχρεου προσώπου, του/της συζύγου του ή του/της συμβίου/συμβίας του και των εξαρτώμενων μελών της οικογένειάς του. |
|  |  |
| Επίσημη Εφημερίδα της Ε.Ε.: L11904.05.2016σ. 1-88. | «Κανονισμός» σημαίνει την πράξη της Ευρωπαϊκής Ένωσης με τίτλο «Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και για την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων)». |
|  |  |
| Μέρος Α,Παράρτημα.184(Ι) του 2015115(Ι) του 2020. | «ΚΕΠ» σημαίνει την κατάσταση ενεργητικού και παθητικού της προσωπικής και επαγγελματικής περιουσίας του υπόχρεου προσώπου, τόσο εντός όσο και εκτός της Δημοκρατίας, ο τύπος υποβολής της οποίας περιλαμβάνεται στο Μέρος Α του Παραρτήματος και, η οποία παρουσιάζεται σε τιμές κόστους και περιλαμβάνει τα περιουσιακά στοιχεία του/της συζύγου ή του/της συμβίου/συμβίας αυτού δυνάμει των διατάξεων του περί Πολιτικής Συμβίωσης Νόμου, καθώς και των εξαρτώμενων μελών της οικογένειάς του. |
|  |  |
| Μέρος Β,Παράρτημα. | «κατάσταση εσόδων και εξόδων» σημαίνει την προβλεπόμενη στο Μέρος Β του Παραρτήματος ετήσια αναλυτική κατάσταση εσόδων και εξόδων. |
|  |  |
| Μέρος Γ,Παράρτημα. | «κατάσταση συμφιλίωσης» σημαίνει την προβλεπόμενη στο Μέρος Γ του Παραρτήματος κατάσταση, η οποία επεξηγεί την καθαρή αύξηση ή μείωση της καθαρής περιουσίας του υπόχρεου προσώπου, η οποία έχει επέλθει στη μεταξύ των δύο ΚΕΠ μεσολαβούσα περίοδο. |
|  |  |
|  | «Πρόεδρος» σημαίνει τον Πρόεδρο της Δημοκρατίας. |
|  |  |
|  | «Υπουργός» σημαίνει μέλος του Υπουργικού Συμβουλίου και περιλαμβάνει και Υφυπουργό. |
|  |  |
|  | «υπόχρεο πρόσωπο» σημαίνει τον Πρόεδρο της Δημοκρατίας, τους Υπουργούς και Υφυπουργούς, τους Βουλευτές και τους Ευρωβουλευτές. |
|  |  |
| Υποχρέωσηυποβολής ΚΕΠ, κατάστασης εσόδων και εξόδων και κατάστασης συμφιλίωσης.  | 3.-(1) (α) Κάθε υπόχρεο πρόσωπο υποχρεούται εντός τεσσάρων (4) μηνών από την ημερομηνία ανάληψης του αξιώματός του να υποβάλει στην Ειδική Επιτροπή ΚΕΠ, όπως αυτή ισχύει, κατά την ημερομηνία ανάληψης του οικείου αξιώματος.  |
|  |  |
|  |  (β) Κάθε υπόχρεο πρόσωπο υποχρεούται εντός τεσσάρων (4) μηνών από τη λήξη της θητείας του, την παραίτηση ή την απώλεια του αξιώματός του να υποβάλει στην Ειδική Επιτροπή επικαιροποιημένη, κατά την ημερομηνία αυτή ΚΕΠ, όπως και κατάσταση εσόδων και εξόδων για την περίοδο μεταξύ της προηγούμενης ΚΕΠ και της υποβαλλομένης, σύμφωνα με τα πιο πάνω, καθώς και κατάσταση συμφιλίωσης για την ίδια περίοδο: |
|  |  |
|  | Νοείται ότι, σε περίπτωση κατά την οποία οποιοδήποτε υπόχρεο πρόσωπο ύστερα από την καθ’ οιονδήποτε τρόπο διακοπή ή λήξη της θητείας του εκλεγεί εκ νέου στο ίδιο ή σε άλλο αιρετό αξίωμα ή διοριστεί σε κάποιο αξίωμα ή διοριστεί εκ νέου στο ίδιο ή σε άλλο μη αιρετό αξίωμα ή εκλεγεί σε αιρετό αξίωμα, έχει υποβάλει τις προβλεπόμενες στην παράγραφο (β) καταστάσεις, δεν έχει υποχρέωση να υποβάλει εκ νέου ΚΕΠ, σύμφωνα με τις διατάξεις της παραγράφου (α): |
|  |  |
|  |  Νοείται περαιτέρω ότι, η υποχρέωση για εκ νέου υποβολή ΚΕΠ υφίσταται, εφόσον έχουν παρέλθει πέντε (5) έτη από την υποβολή των προβλεπόμενων στην παράγραφο (β) καταστάσεων και ότι, στην περίπτωση, κατά την οποία υπόχρεο πρόσωπο δεν υπέβαλε την προβλεπόμενη ΚΕΠ, κάθε επόμενη κατάσταση πρέπει να καλύπτει ολόκληρη την περίοδο μεταξύ της προηγούμενης ΚΕΠ και της υποβαλλομένης, σύμφωνα με τις διατάξεις του παρόντος άρθρου. |
|  |  |
|  |  (2) (α) Οι προβλεπόμενες στις παραγράφους (α) και (β) καταστάσεις υποβάλλονται στην ηλεκτρονική διεύθυνση της Ειδικής Επιτροπής. |
|  |  |
|  |  (β) Εξουσιοδοτημένοι από την Ειδική Επιτροπή λειτουργοί της Βουλής των Αντιπροσώπων καταχωρίζουν στο Αρχείο τις προβλεπόμενες στην παράγραφο (α) καταστάσεις, διαβιβάζοντας στο υπόχρεο πρόσωπο σχετική βεβαίωση λήψης αυτών. |
|  |  |
|  Παράρτημα. |  (3) Τα περιλαμβανόμενα στην ΚΕΠ, στην κατάσταση εσόδων και εξόδων και στην κατάσταση συμφιλίωσης στοιχεία, προβλέπονται στο Παράρτημα. |
|  |  |
|  |  (4) Οι προβλεπόμενες από τις διατάξεις του παρόντος άρθρου καταστάσεις, οι οποίες είναι καταχωρισμένες στο Αρχείο διαγράφονται ή καταστρέφονται ύστερα από την παρέλευση πέντε (5) ετών από την ημερομηνία απώλειας του αξιώματος του υπόχρεου προσώπου, εκτός εάν για συγκεκριμένο υπόχρεο πρόσωπο έχει αρχίσει έρευνα η οποία δεν έχει περατωθεί, οπότε οι εν λόγω καταστάσεις καταστρέφονται αμέσως μετά την περάτωση της οικείας έρευνας. |
|  |  |
|  |  (5) Σε περίπτωση, κατά την οποία οποιοδήποτε υπόχρεο πρόσωπο, λόγω προσωπικών περιστάσεων εξαιρετικής ή απροβλέπτου φύσεως, κωλύεται να υποβάλει τις προβλεπόμενες από τις διατάξεις του παρόντος άρθρου καταστάσεις εντός της προβλεπόμενης προθεσμίας, σύμφωνα με το εδάφιο (1) δύναται να υποβάλει αίτημα στην Ειδική Επιτροπή για παραχώρηση άπαξ παράτασης της εν λόγω προθεσμίας, η οποία δεν δύναται να υπερβαίνει τους δύο (2) μήνες. |
|  |  |
| Δημοσιοποίηση της ΚΕΠ και της καθαρής περιουσίας.Μέρος Α,Παράρτημα. | 4.-(1) Μέρος της προβλεπόμενης στο Μέρος Α του Παραρτήματος ΚΕΠ περιλαμβανομένης κατάστασης καθαρής περιουσίας δημοσιοποιείται στις ακόλουθες περιπτώσεις: |
|  |  |
|  |  (α) Ύστερα από την ανάληψη του αξιώματος του υπόχρεου προσώπου. και |
|  |  |
|  |  (β) ύστερα από τη λήξη της θητείας του υπόχρεου προσώπου ή την παραίτηση ή την απώλεια του αξιώματός του. |
|  |  |
|  |  (2) Τηρουμένων των προνοιών του Κανονισμού και των διατάξεων του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου, τα στοιχεία της ΚΕΠ, τα οποία αφορούν στον/στη σύζυγο ή στον/στη συμβίο/συμβία του ή στα εξαρτώμενα μέλη της οικογένειάς του υπόχρεου προσώπου εξαιρούνται της προβλεπόμενης από τις διατάξεις του εδαφίου (1) δημοσιοποίησης: |
|  |  |
|  |  Νοείται ότι, από τη δημοσιοποίηση της ΚΕΠ εξαιρούνται η διεύθυνση κατοικίας ή κατοικιών, οι αριθμοί τραπεζικών λογαριασμών, οι αριθμοί κυκλοφορίας μηχανοκινήτων και ηλεκτρικών οχημάτων, ο αριθμός δελτίου ταυτότητας και οι αριθμοί τηλεφώνων του υπόχρεου προσώπου. |
|  |  |
|  |  (3) Τηρουμένων των διατάξεων των εδαφίων (2) και (3), η ΚΕΠ και η καθαρή περιουσία δημοσιοποιούνται εντός τριάντα (30) ημερών από την ημερομηνία υποβολή τους στην Ειδική Επιτροπή, με ανάρτησή τους στην ιστοσελίδα της Ειδικής Επιτροπής: |
|  |  |
|  |  Νοείται ότι, η ανάρτηση στην ιστοσελίδα της Ειδικής Επιτροπής της ΚΕΠ και καθαρής περιουσίας διαρκεί καθ’ όλη τη θητεία του υπόχρεου προσώπου, ενώ μετά τη λήξη αυτής ή την παραίτηση ή την απώλεια από το οικείο αξίωμα, η ανάρτηση διαρκεί για περίοδο δώδεκα (12) μηνών από την ημερομηνία ανάρτησης της ΚΕΠ και της καθαρής περιουσίας στην εν λόγω ιστοσελίδα: |
|  |  |
|  |  Νοείται περαιτέρω ότι, σε περίπτωση κατά την οποία το υπόχρεο πρόσωπο αναλάβει νέο αξίωμα πριν παρέλθουν πέντε (5) έτη από τη λήξη ή ολοκλήρωση της θητείας του ή την παραίτηση ή την απώλεια του αξιώματός του, η πιο πάνω ΚΕΠ και η καθαρή περιουσία του αναρτώνται εκ νέου στην οικεία ιστοσελίδα. |
|  |  |
|  |  (4) Τα ονοματεπώνυμα των υπόχρεων προσώπων που δεν υπέβαλαν τις προβλεπόμενες στις διατάξεις του άρθρου 3 καταστάσεις, δημοσιοποιούνται με ανάρτησή τους στην ιστοσελίδα της Ειδικής Επιτροπής. |
|  |  |
|  |  (5) Η δημοσιοποίηση της ΚΕΠ και καθαρής περιουσίας δεν επηρεάζει τις υποχρεώσεις της Ειδικής Επιτροπής, οι οποίες προκύπτουν από τις διατάξεις του εδαφίου (3) του άρθρου 5 και του εδαφίου (3) του άρθρου 14. |
|  |  |
| Ειδική Επιτροπή. | 5.-(1) Για τους σκοπούς του παρόντος Νόμου συστήνεται Ειδική Κοινοβουλευτική Επιτροπή αποτελούμενη από μέλη της Βουλής των Αντιπροσώπων, την οποία ορίζει η Επιτροπή Επιλογής, (εφεξής «η Ειδική Επιτροπή»). |
|  |  |
|  |  (2) Η δυνάμει του εδαφίου (1) συσταθείσα ΕιδικήΕπιτροπή απαρτίζεται από τον εκάστοτε Πρόεδρο της Βουλής των Αντιπροσώπων, ως πρόεδρο και από δύο (2) τακτικά μέλη και δύο (2) αναπληρωματικά μέλη. |
|  |  |
|  |  (3) Τηρουμένων των διατάξεων του εδαφίου (2) ο πρόεδρος και τα μέλη της Ειδικής Επιτροπής δεσμεύονται από την υποχρέωση τήρησης απόλυτης εχεμύθειας κατά την άσκηση των εξουσιών τους δυνάμει των διατάξεων του παρόντος Νόμου. |
|  |  |
| Αρχείο Ειδικής Επιτροπής. | 6. Η Ειδική Επιτροπή τηρεί αρχείο για σκοπούς καταχώρισης των ΚΕΠ, καταστάσεων εσόδων και εξόδων και καταστάσεων συμφιλίωσης και όλων των συναφών με αυτές στοιχείων, καθώς και όσων στοιχείων προκύπτουν στο πλαίσιο της διενέργειας ελέγχων, δυνάμει των διατάξεων του παρόντος Νόμου. |
|  |  |
| Αρμοδιότητες της Ειδικής Επιτροπής. | 7.-(1) Η Ειδική Επιτροπή είναι αρμόδια για- |
|  |  |  |
|  | (α) | τον έλεγχο τήρησης της προβλεπόμενης από τις διατάξεις του παρόντος Νόμου υποχρέωσης υποβολής ΚΕΠ, της κατάστασης εσόδων και εξόδων και της κατάστασης συμφιλίωσης, από κάθε υπόχρεο πρόσωπο. |
|  |  |  |
|  | (β)  | την τήρηση στοιχείων αναφορικά με τα ονόματα των υπόχρεων προσώπων τα οποία υποβάλλουν ΚΕΠ, κατάσταση εσόδων και εξόδων και κατάσταση συμφιλίωσης και των υπόχρεων προσώπων που παραλείπουν να υποβάλουν αυτές. |
|  |  |  |
|  | (γ) | την τήρηση στοιχείων αναφορικά με τους διενεργούμενους ελέγχους, δυνάμει των διατάξεων του παρόντος Νόμου: |
|  |  |  |
|  |  |  Νοείται ότι, τα στοιχεία τα οποία καταχωρίζονται στο Αρχείο διαγράφονται ή/και καταστρέφονται ύστερα από την παρέλευση πέντε (5) ετών από την ημερομηνία απώλειας του αξιώματος του υπόχρεου προσώπου, εκτός εάν για το συγκεκριμένο πρόσωπο έχει αρχίσει έρευνα, η οποία δεν έχει περατωθεί, οπότε τα στοιχεία διαγράφονται ή/και καταστρέφονται αμέσως μετά την περάτωση της έρευνας. |
|  |  |  |
|  | (δ) | την παροχή στήριξης και καθοδήγησης σε υπόχρεο πρόσωπο ως προς τις απορρέουσες από τις διατάξεις του παρόντος Νόμου υποχρεώσεις του. |
|  |  |  |
|  | (ε) | τη δημοσιοποίηση της ΚΕΠ και της καθαρής περιουσίας δι’ αναρτήσεως από εξουσιοδοτημένους λειτουργούς της Βουλής των Αντιπροσώπων, στην οικεία ιστοσελίδα, σύμφωνα με τις διατάξεις του άρθρου 4. |
|  |  |  |
|  | (στ) | τη λήψη απόφασης σύμφωνα με τους προβλεπόμενους από τις διατάξεις του άρθρου 9, όρους και προϋποθέσεις για διενέργεια ειδικής έρευνας σχετικά με το περιεχόμενο των στοιχείων της ΚΕΠ, της κατάστασης εσόδων και εξόδων και της κατάστασης συμφιλίωσης του υπόχρεου προσώπου. |
|  |  |  |
|  |  (2) Η Ειδική Επιτροπή εξουσιοδοτεί λειτουργούς της Βουλής των Αντιπροσώπων για- |
|  |  |
|  | (α) τη δημιουργία ηλεκτρονικής διεύθυνσης και ιστοσελίδας της Ειδικής Επιτροπής σύμφωνα με τις διατάξεις του παρόντος Νόμου. |
|  |  |
|  | (β) τηρουμένων των διατάξεων του Κανονισμού και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου,την καταχώριση στο Αρχείο όλων των προβλεπόμενων στην παράγραφο (β) του εδαφίου (2) του άρθρου 3, στις παραγράφους (β) και (γ) του εδαφίου (1) του παρόντος άρθρου και στην παράγραφο (γ). |
|  |  |  |  |
|  | (γ) την ετοιμασία αναλυτικής κατάστασης η οποία να περιλαμβάνει τα ονόματα των υπόχρεων προσώπων που υπέβαλαν ΚΕΠ, κατάσταση εσόδων και εξόδων και κατάσταση συμφιλίωσης όπως και τα ονόματα των υπόχρεων προσώπων που παρέλειψαν να υποβάλουν τις καταστάσεις αυτές. |
|  |  |  |  |
| Στήριξη του έργου της Ειδικής Επιτροπής. | 8.-(1) Η Ειδική Επιτροπή κατά την άσκηση των με βάση των διατάξεων του παρόντος Νόμου εξουσιών της, αναθέτει στον Έφορο Φορολογίας τη διενέργεια ελέγχου σύμφωνα με τις διατάξεις του εδαφίου (3) και τις διατάξεις των άρθρων 9 και 10. |
|  |  |
|  | (2) Η άσκηση των εξουσιών του Εφόρου Φορολογίας προς στήριξη του έργου της Ειδικής Επιτροπή σύμφωνα με τις διατάξεις του εδαφίου (1), δεν παρεμποδίζει την άσκηση των εξουσιών αυτού δυνάμει των διατάξεων του περί Τμήματος Φορολογίας Νόμου, εφόσον οι εξουσίες αυτές ασκούνται, στο πλαίσιο συγκεκριμένης έρευνας διενεργούμενης δυνάμει των διατάξεων του παρόντος Νόμου και τεκμηριώνεται σε σχετική κατάσταση που τηρεί ο Έφορος Φορολογίας. |
|  |  |
|  | (3) Η Ειδική Επιτροπή εντός τριάντα (30) ημερών από την υποβολή των προβλεπόμενων στις διατάξεις του παρόντος Νόμου καταστάσεων, διαβιβάζει αυτές σε ηλεκτρονική μορφή στον Έφορο Φορολογίας για τη διενέργεια ελέγχου, σύμφωνα με τις διατάξεις του εδαφίου (1). |
|  |  |
|  | (4) Ο Έφορος Φορολογίας, δυνάμει του εδαφίου (1)- |
|  |  |
|  | (α) έχει πρόσβαση στο Αρχείο για σκοπούς ελέγχου του περιεχομένου των υποβληθεισών, σύμφωνα με τις διατάξεις του άρθρου 3, καταστάσεων. |
|  |  |
|  |  (β) προβαίνει σε έλεγχο επί των εν λόγω καταστάσεων προς διαπίστωση της ορθότητας και της αλήθειας των περιληφθέντων σε αυτές στοιχείων.  |
|  |  |
|  | (γ) ζητά διευκρινίσεις από το υπόχρεο πρόσωπο και στο πλαίσιο του διενεργούμενου ελέγχου παρέχει σε αυτό, εφόσον κρίνει αυτό αναγκαίο, τη δυνατότητα να ακουστεί και να υποβάλει τις θέσεις του, προτού προβεί σε οποιεσδήποτε παρατηρήσεις και σε εξαγωγή συμπερασμάτων ενώπιον της Ειδικής Επιτροπής. |
|  |  |
|  | (δ) έχει πρόσβαση, στο πλαίσιο του διενεργούμενου ελέγχου, σε κρατικά αρχεία και υπηρεσίες οποιουδήποτε υπουργείου, γραφείου ή τμήματος της δημόσιας υπηρεσίας για εξασφάλιση των αναγκαίων εγγράφων και στοιχείων. |
|  |  |
|  | (ε) ζητά από το υπόχρεο πρόσωπο την προσκόμιση οποιωνδήποτε στοιχείων ή/και εγγράφων. |
|  |  |
|  |  (5) Ο Έφορος Φορολογίας, υποβάλλει, εντός τριών (3) μηνών από την ολοκλήρωση του διενεργούμενου, βάσει των διατάξεων του εδαφίου (3) ελέγχου, τυχόν παρατηρήσεις και τα συμπεράσματά του ενώπιον της Ειδικής Επιτροπής. |
|  |  |
| Προϋποθέσεις έναρξης ειδικής έρευνας.  | 9.-(1) Για την έναρξη της ειδικής έρευνας πρέπει να συντρέχει μία ή περισσότερες από τις ακόλουθες προϋποθέσεις:  |
|  |  |
|  | (α) | Να έχει τεθεί ενώπιον της Ειδικής Επιτροπής επώνυμη γραπτή ένορκη καταγγελία στην οποία να παρατίθενται συγκεκριμένα πραγματικά περιστατικά και/ή στοιχεία αναφορικά με το περιεχόμενο της υποβληθείσας ΚΕΠ και καθαρής περιουσίας του υπόχρεου προσώπου.  |
|  |  |  |
|  | (β) | από τον έλεγχο των υποβληθεισών καταστάσεων στον οποίο έχει προβεί ο Έφορος Φορολογίας, σύμφωνα με τις διατάξεις του άρθρου 8, τα προκύπτοντα ευρήματα δικαιολογούν την έναρξη ειδικής έρευνας αναφορικά με συγκεκριμένο υπόχρεο πρόσωπο, το οποίο ενδέχεται να έχει υποβάλει αναληθή ή παραποιημένα ή παραπλανητικά στοιχεία. |
|  |  |  |
|  | (γ) | από τα ευρήματα του ελέγχου στον οποίο έχει προβεί ο Έφορος Φορολογίας, σύμφωνα με τις διατάξεις του άρθρου 8, διαπιστώνεται ότι η διαφοροποίηση των περιουσιακών στοιχείων του υπόχρεου προσώπου δεν αιτιολογείται επαρκώς ή δεν αιτιολογείται καθόλου: |
|  |  |  |
|  |  |  Νοείται ότι, σε περίπτωση απόφασης για έναρξη ειδικής έρευνας η οποία αφορά σε Ευρωβουλευτή, ενημερώνεται αμελλητί και εκ των προτέρων ο Πρόεδρος του Ευρωπαϊκού Κοινοβουλίου. |
|  |  |
| Διενέργεια ειδικής έρευνας και διαδικασία. | 10.-(1) Σε περίπτωση κατά την οποία η Ειδική Επιτροπή αποφασίσει ότι επιβάλλεται η έναρξη ειδικής έρευνας αναφορικά με συγκεκριμένο υπόχρεο πρόσωπο, λαμβάνει απόφαση για ανάθεση της έρευνας αυτής στον Έφορο Φορολογίας:  |
|  |  |
|  |  Νοείται ότι, σε περίπτωση που η ειδική έρευνα αφορά στον Πρόεδρο της Ειδικής Επιτροπής, η απόφαση λαμβάνεται από τα τακτικά μέλη της και σε περίπτωση που αφορά στα τακτικά μέλη της, λαμβάνεται από τον Πρόεδρο και τα αναπληρωματικά μέλη της. |
|  |  |
|  |  (2) Η απόφαση της Ειδικής Επιτροπής για την έναρξη ειδικής έρευνας κοινοποιείται αμελλητί στο επηρεαζόμενο υπόχρεο πρόσωπο μαζί με σύντομη αιτιολογία και στην περίπτωση της παραγράφου (α) του εδαφίου (1) του άρθρου 9 μαζί με αντίγραφο της γραπτής ένορκης καταγγελίας: |
|  |  |
|  |  Νοείται ότι, υπόχρεο πρόσωπο για το οποίο διενεργείται έρευνα, σύμφωνα με τις διατάξεις του παρόντος άρθρου, έχει δικαίωμα καθ’ όλη τη διάρκεια της εν λόγω έρευνας να λαμβάνει αντίγραφα παντός εγγράφου, στοιχείου ή σχετικών καταθέσεων. |
|  |  |
|  |  (3) Ο Έφορος Φορολογίας προβαίνει σε έλεγχο των υποβληθεισών δυνάμει του άρθρου 3 καταστάσεων του υπό διερεύνηση υπόχρεου προσώπου, εντός τριάντα (30) ημερών από την ημερομηνία κοινοποίησης της πιο πάνω απόφασης: |
|  |  |
|  |  Νοείται ότι, σε περίπτωση διενέργειας ταυτόχρονης έρευνας αναφορικά με περισσότερα του ενός υπόχρεα πρόσωπα σε σχέση με υποβληθείσες εντός της ίδιας χρονικής περιόδου καταστάσεις, για σκοπούς κάθε διερευνώμενης περίπτωσης ενεργεί σύμφωνα με τις διατάξεις του εδαφίου (1) βάσει της ίδιας απόφασης. |
|  |  |
|  |  (4) Για σκοπούς της διενεργούμενης ειδικής έρευνας ο Έφορος Φορολογίας και οι εξουσιοδοτημένοι από αυτόν λειτουργοί του Τμήματος Φορολογίας-  |
|  |  |
|  |  (α) ασκούν τα καθήκοντά τους δεσμευόμενοι από τις διατάξεις του Κανονισμού και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου.  |
|  |  |  |
|  | (β) τηρουμένων των διατάξεων του άρθρου 12, προβαίνουν σε κάθε αναγκαία ή πρόσφορη ενέργεια και προς τούτο δύναται να ζητούν και να λαμβάνουν κάθε αναγκαίο στοιχείο ή πληροφορία από οποιαδήποτε αρχή, φυσικό ή νομικό πρόσωπο το οποίο έχει ή εικάζεται ότι έχει στην κατοχή του τέτοια στοιχεία ή πληροφορίες. και |
|  |  |  |
|  | (γ) παρέχουν, σε περίπτωση που κριθεί αναγκαίο, τη δυνατότητα στο υπόχρεο πρόσωπο να ακουστεί και να υποβάλει τις θέσεις του. |
|  |  |
| Σύνταξη πορίσματος και έκθεσης. | 11.-(1) Ο Έφορος Φορολογίας, με την ολοκλήρωση της ειδικής έρευνας, σύμφωνα με τις διατάξεις του άρθρου 10, προβαίνει στη σύνταξη πορίσματος, το οποίο υποβάλλει στην Ειδική Επιτροπή.  |
|  |  |
|  |  (2) Η Ειδική Επιτροπή προτού προβεί στη σύνταξη έκθεσης αναφορικά με την διενεργηθείσα ειδική έρευνα παρέχει προηγουμένως το δικαίωμα στο επηρεαζόμενο υπόχρεο πρόσωπο, εφόσον το επιθυμεί, να ακουστεί ή να υποβάλει γραπτώς τις θέσεις του. |
|  |  |
|  |  (3) (α) Στην έκθεση της Ειδικής Επιτροπής, καταγράφονται τα πραγματικά περιστατικά, τα ευρήματα του υποβληθέντος πορίσματος του Εφόρου Φορολογίας, η θέση του επηρεαζόμενου υπόχρεου προσώπου, εφόσον αυτό ακούστηκε ή κατέθεσε γραπτώς τις θέσεις του.  |
|  |  |
|  |  (β) Η πιο πάνω έκθεση κοινοποιείται αμελλητί- |
|  |  |
|  |  | (i) | στον Πρόεδρο της Δημοκρατίας, εφόσον αυτή αφορά σε Υπουργό. |
|  |  | (ii) | στον Πρόεδρο της Βουλής των Αντιπροσώπων, εφόσον αυτή αφορά σε Βουλευτή ή Ευρωβουλευτή: |
|  |  |  |  Νοείται ότι, στην περίπτωση Ευρωβουλευτή, η σχετική έκθεση κοινοποιείται ταυτόχρονα στον Πρόεδρο του Ευρωπαϊκού Κοινοβουλίου. |
|  |  | (iii) | στον Πρόεδρο της Δημοκρατίας, εφόσον αυτή αφορά στον Πρόεδρο της Βουλής των Αντιπροσώπων. και |
|  |  | (iv) | στον Πρόεδρο της Βουλής των Αντιπροσώπων, εφόσον αυτή αφορά στον Πρόεδρο της Δημοκρατίας: |
|  |  |  Νοείται ότι, η έκθεση κοινοποιείται παράλληλα και στο επηρεαζόμενο υπόχρεο πρόσωπο. |
|  |  |
| 188(Ι) του 200758(Ι) του 201080(Ι) του 2012192(Ι) του 2012101(Ι) του 2013184(Ι) του 201418(Ι) του 201613(Ι) του 2018158(Ι) του 201881(Ι) του 201913(Ι) του 202122(Ι) του 202161(Ι) του 202140(Ι) του 202298(Ι) του 2023. |  (4) Σε περίπτωση κατά την οποία από την έκθεση της Ειδικής Επιτροπής διαπιστώνεται ότι υπόχρεο πρόσωπο έχει περιλάβει σε ΚΕΠ, σε κατάσταση εσόδων και εξόδων και σε κατάσταση συμφιλίωσης οποιοδήποτε περιουσιακό στοιχείο του οποίου η πηγή δεν δικαιολογείται ή οποιαδήποτε διαφοροποίηση περιουσιακών στοιχείων δεν περιλαμβάνει επαρκείς επεξηγήσεις, το πρόσωπο αυτό υπόκειται στις διατάξεις του περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμου και τα ευρήματα από τον διενεργούμενο έλεγχο διαβιβάζονται στον Γενικό Εισαγγελέα της Δημοκρατίας από την Ειδική Επιτροπή. |
|  |  |
|  |  (5) Όποιος παρεμποδίζει καθ’ οιονδήποτε τρόπο το έργο της Ειδικής Επιτροπής ή/και του Εφόρου Φορολογίας, δυνάμει των διατάξεων του παρόντος Νόμου, είναι ένοχος αδικήματος και, σε περίπτωση καταδίκης του, υπόκειται σε χρηματική ποινή που δεν υπερβαίνει τις πέντε χιλιάδες ευρώ (€5.000) ή σε ποινή φυλάκισης που δεν υπερβαίνει το ένα (1) έτος ή και στις δύο αυτές ποινές. |
|  |  |
| Υποχρέωση τήρησης απόλυτης εχεμύθειας. | 12.-(1) Οποιοδήποτε πρόσωπο, το οποίο κατά την άσκηση των καθηκόντων δυνάμει των διατάξεων του παρόντος Νόμου διαπιστώνεται ότι κατέχει ή ότι έχουν περιέλθει σε γνώση του στοιχεία, πληροφορίες και δεδομένα προσωπικού χαρακτήρα εμπιστευτικής φύσεως, υποχρεούται να τηρεί απόλυτη εχεμύθεια και δύναται να χρησιμοποιεί αυτά μόνο για σκοπούς άσκησης των καθηκόντων του. |
|  |  |
|  |  (2) Οποιοδήποτε πρόσωπο παραβαίνει την προβλεπόμενη από τις διατάξεις του εδαφίου (1) υποχρέωση είναι ένοχο ποινικού αδικήματος και σε περίπτωση καταδίκης του τιμωρείται με χρηματική ποινή που δεν υπερβαίνει τις πενήντα χιλιάδες ευρώ (€50.000) ή με ποινή φυλάκισης που δεν υπερβαίνει τα τρία (3) έτη ή και με τις δύο αυτές ποινές. |
|  |  |
| Συνέπειες παράλειψης υποβολής ΚΕΠ, κατάστασης εσόδων και εξόδων και κατάστασης συμφιλίωσης ή υποβολής ψευδών στοιχείων σ’ αυτές. | 13.-(1) Σε περίπτωση κατά την οποία το υπόχρεο πρόσωπο είναι Βουλευτής ο οποίος παραλείπει να υποβάλει ΚΕΠ, κατάσταση εσόδων και εξόδων και κατάσταση συμφιλίωσης σύμφωνα με τις διατάξεις του άρθρου 3 εντός της προβλεπόμενης προθεσμίας, οι συνέπειες της εν λόγω παράλειψης ρυθμίζονται από τον Κανονισμό της Βουλής των Αντιπροσώπων. |
|  |  |
|  |  (2) Σε περίπτωση κατά την οποία το υπόχρεο πρόσωπο είναι Υπουργός ο οποίος παραλείπει να υποβάλει τις ως άνω καταστάσεις εντός της προβλεπόμενης στις διατάξεις του άρθρου 3 προθεσμίας, οι συνέπειες αποφασίζονται από τον Πρόεδρο της Δημοκρατίας. |
|  |  |
|  |  (3) Σε περίπτωση κατά την οποία στο πλαίσιο ειδικής έρευνας διενεργούμενης βάσει των διατάξεων του παρόντος Νόμου διαπιστώνεται, ότι υπόχρεο πρόσωπο υπέβαλε ψευδή στοιχεία στις προβλεπόμενες στο άρθρο 3 καταστάσεις, το πρόσωπο αυτό είναι ένοχο αδικήματος και, σε περίπτωση καταδίκης του, υπόκειται σε χρηματική ποινή που δεν υπερβαίνει τις πέντε χιλιάδες ευρώ (€5.000) ή σε ποινή φυλάκισης που δεν υπερβαίνει το ένα (1) έτος ή/και στις δύο αυτές ποινές: |
|  |  |
|  |  Νοείται ότι, δεν θεωρείται ψευδής η κατάσταση περιουσίας στην οποία παρατηρείται καλόπιστη μη ουσιώδης παράλειψη. |
|  |  |
|  |  (4) Σε περίπτωση αποβιώσαντος υπόχρεου προσώπου το οποίο υπέβαλε ψευδή στοιχεία στις ως άνω καταστάσεις ή/και παρέλειψε να δηλώσει κινητή ή/και ακίνητη περιουσία, τα μη περιληφθέντα περιουσιακά στοιχεία λογίζονται ως περιουσία υπόπτου, σύμφωνα με τις διατάξεις των άρθρων 32 και 33 του περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμου, οι οποίες τυγχάνουν εφαρμογής. |
|  |  |
|  |  (5) Το υπόχρεο πρόσωπο, ανάλογα με την περίπτωση, δεν υπόκειται σε συνέπειες δυνάμει του παρόντος άρθρου σε περίπτωση που, λόγω του γεγονότος ότι βρισκόταν σε διάσταση με τον/τη σύζυγό του ή τον/την σύμβιο/συμβία του, τελούσε σε πραγματική αδυναμία είτε να εξασφαλίσει τα στοιχεία που απαιτούνται στο μέρος των προβλεπόμενων στο άρθρο 3 καταστάσεων, που αφορούν τον/τη σύζυγό του ή τον/την σύμβιο/συμβία του, είτε να υποβάλει πλήρη και αληθή στοιχεία όσον αφορά το μέρος αυτό των εν λόγω καταστάσεων. |
|  |  |
| Καταγγελία εναντίον υπόχρεου προσώπου. | 14.-(1) Πρόσωπο που προβαίνει σε γραπτή ένορκη καταγγελία στην Ειδική Επιτροπή εναντίον υπόχρεου προσώπου δυνάμει των διατάξεων της παραγράφου (α) του εδαφίου (1) του άρθρου 9, οφείλει να εκθέτει με σαφήνεια τις λεπτομέρειες και τα στοιχεία που θεμελιώνουν τους ισχυρισμούς του. |
|  |  |
|  |  (2) Πρόσωπο το οποίο προβαίνει σε καταγγελία εναντίον υπόχρεου προσώπου και εκ προθέσεως παρέχει ψευδείς ή παραπλανητικές πληροφορίες ή δεδομένα προσωπικού χαρακτήρα ή αποκρύπτει ή παρέχει τέτοιες πληροφορίες, δεδομένα ή στοιχεία γνωρίζοντας ότι αυτά είναι ψευδή ή ανακριβή ή έχει εύλογο λόγο να πιστεύει ότι αυτά δεν είναι ακριβή, είναι ένοχο ποινικού αδικήματος και, σε περίπτωση καταδίκης του, τιμωρείται με χρηματική ποινή που δεν υπερβαίνει τις πενήντα χιλιάδες ευρώ (€50.000) ή με ποινή φυλάκισης που δεν υπερβαίνει τα τρία (3) έτη ή και με τις δύο αυτές ποινές. |
|  |  |
|  |  (3) Καταγγελία υποβαλλόμενη δυνάμει του άρθρου 9 είναι εμπιστευτική και η δημοσίευσή της από οποιοδήποτε πρόσωπο συνιστά ποινικό αδίκημα, το οποίο σε περίπτωση καταδίκης του τιμωρείται με χρηματική ποινή που δεν υπερβαίνει τις δέκα χιλιάδες ευρώ (€10.000)ή με ποινή φυλάκισης που δεν υπερβαίνει το ένα (1) έτος ή και με τις δύο αυτές ποινές. |
|  |  |
| Άρση τραπεζικού, χρηματιστηριακούκαι φορολογικού απορρήτου.66(Ι) του 199774(I) του 199994(I) του 2000119(I) του 20034(I) του 2004151(I) του 2004231(I) του 2004235(I) του 200420(I) του 200580(I) του 2008100(I) του 2009123(I) του 200927(I) του 2011104(I) του 2011107(I) του 201214(Ι) του 201387(Ι) του 2013102(I) του 2013141(I) του 20135(I) του 201526(Ι) του 201535(I) του 201571(Ι) του 201593(I) του 2015109(I) του 2015152(I) του 2015168(I) του 201521(Ι) του 20165(I) του 201738(I) του 2017169(I) του 201728(I) του 201889(I) του 2018153(I) του 201880(I) του 2019149(I) του 201921(I) του 202073(I) του 202028(I) του 202194(I) του 202195(I) του 2021162(I) του 2021163(I) του 202161(I) του 202262(I) του 2022162(I) του 202217(I) του 2023. | 15. Τηρουμένων των διατάξεων του περί Εργασιών Πιστωτικών Ιδρυμάτων Νόμου, ο Έφορος Φορολογίας στο πλαίσιο ειδικής έρευνας διενεργούμενης σύμφωνα με τις διατάξεις του άρθρου 9 και του άρθρου 10 δύναται να προβεί σε άρση του τραπεζικού ή/και χρηματιστηριακού ή/και φορολογικού απορρήτου υπόχρεου προσώπου, ενημερώνοντας γραπτώς το υπόχρεο πρόσωπο στο οποίο αφορά η έρευνα. |
|  |  |
| Κανονισμός της Βουλής. | 16. Οποιαδήποτε θέματα χρήζουν ρύθμισης αναφορικά με τους Βουλευτές για τους σκοπούς του παρόντος Νόμου, ρυθμίζονται με τον Κανονισμό της Βουλής των Αντιπροσώπων. |
|  |  |
| Κατάργηση νόμων και μεταβατική διάταξη.49(Ι) του 2004269(Ι) του 200468(Ι) του 2017. | 17.-(1) Από την ημερομηνία έναρξης της ισχύος του παρόντος Νόμου οι περί του Προέδρου, των Υπουργών και των Βουλευτών της Κυπριακής Δημοκρατίας (Δήλωση και Έλεγχος Περιουσίας) Νόμοι του 2004 έως 2017 καταργούνται: |
|  |  |
|  |  (2) Σε περίπτωση κατά την οποία εκκρεμεί οποιαδήποτε διαδικασία ελέγχου και έρευνας αναφορικά με υπόχρεο πρόσωπο, η οποία άρχισε πριν από την κατάργηση των εν λόγω νόμων, αυτή συνεχίζει και ολοκληρώνεται με βάση τις διατάξεις του παρόντος Νόμου. |
|  |  |
|  |  (3) Οι διατάξεις του παρόντος Νόμου δεν τυγχάνουν εφαρμογής για όσα υπόχρεα πρόσωπα υπέβαλαν ήδη δήλωση περιουσιακών στοιχείων με βάση τις διατάξεις των πιο πάνω καταργούμενων νόμων είτε κατά την ανάληψη του αξιώματός τους είτε κατά τους τελευταίους είκοσι τέσσερις (24) μήνες, όμως έχουν υποχρέωση να υποβάλουν τις προβλεπόμενες στην παράγραφο (β) του εδαφίου (1) του άρθρου 3 καταστάσεις εντός της προβλεπόμενης σ’ αυτή προθεσμίας. |
|  |  |
| Έναρξη της ισχύος του παρόντος Νόμου. | 18. Ο παρών Νόμος τίθεται σε ισχύ εντός τριών (3) μηνών από την ημερομηνία δημοσίευσης του στην Επίσημη Εφημερίδα της Δημοκρατίας. |

2 Ιουλίου 2024

23.02.062.127-2021

ΙΧ/ΜΣ/ΓΧ